Περιεχόμενα

# Σύνδεση Firebird

Καθορίζει τις επιλογές για σύνδεση σε εξωτερικές βάσεις δεδομένων Firebird.

## Δημιουργία νέου αρχείου βάσης δεδομένων Firebird

1. Επιλέξτε Αρχείο - Νέο - Βάση δεδομένων και επιλέξτε Σύνδεση σε υπάρχουσα βάση δεδομένων. Πατήστε στο Επόμενο.

2. Πατήστε στο Δημιουργία. Ανοίγει το παράθυρο διαλόγου Αποθήκευση ως. Εισαγάγετε ένα κατάλληλο όνομα και τοποθεσία για το αρχείο της βάσης δεδομένων και πατήστε στο Αποθήκευση. Η διαδρομή του νέου αρχείου εμφανίζεται στο πλαίσιο κειμένου του οδηγού. Πατήστε στο Επόμενο.

3. Προαιρετικά, εισαγάγετε το όνομα χρήστη και τον κωδικό πρόσβασής σας. Πατήστε στο Επόμενο.

4. Αποφασίστε τις προτιμώμενες επιλογές σας σχετικά με την καταχωρισμένη βάση δεδομένων και τι να κάνετε με τη βάση δεδομένων αφού αποθηκευτεί και πατήστε στο Τέλος. Προχωρήστε στην εισαγωγή ονόματος για το νέο αρχείο του LibreOffice Base.

Στο δεύτερο βήμα, εισάγεται το όνομα του νέου αρχείου βάσης δεδομένων Firebird (*.fdb), ενώ στο τελευταίο βήμα, αποθηκεύεται το αρχείο του LibreOffice Base (*.odb).

## Συνδεθείτε σε ένα υπάρχον αρχείο βάσης δεδομένων Firebird

1. Επιλέξτε Αρχείο - Νέο - Βάση δεδομένων και επιλέξτε Σύνδεση σε υπάρχουσα βάση δεδομένων. Πατήστε στο Επόμενο.

2. Πατήστε στο Περιήγηση και επιλέξτε το αρχείο Firebird (*.fdb). Πατήστε το πλήκτρο Άνοιγμα. Η πλήρης διεύθυνση URL στο αρχείο της βάσης δεδομένων εμφανίζεται στο πλαίσιο κειμένου. Πατήστε στο Επόμενο.

3. Προαιρετικά, εισαγάγετε το όνομα χρήστη και τον κωδικό πρόσβασής σας. Πατήστε στο Επόμενο.

4. Αποφασίστε τις προτιμώμενες επιλογές σας σχετικά με την εγγραφή της βάσης δεδομένων και τι να κάνετε με τη βάση δεδομένων αφού αποθηκευτεί και πατήστε στο Τέλος. Προχωρήστε στην εισαγωγή ονόματος για το νέο αρχείο του LibreOffice Base.

## Συνδεθείτε απευθείας σε διακομιστή Firebird

Εκτός από τις συνδέσεις μέσω JDBC και ODBC, μπορείτε να συνδεθείτε σε έναν διακομιστή Firebird μέσω του εσωτερικού προγράμματος οδήγησης Firebird:

1. Επιλέξτε Αρχείο - Νέο - Βάση δεδομένων και επιλέξτε Σύνδεση σε υπάρχουσα βάση δεδομένων. Πατήστε στο Επόμενο.

2. Εισαγάγετε χειροκίνητα τη διεύθυνση URL της σύνδεσης της βάσης δεδομένων στο πλαίσιο κειμένου. Το μοτίβο είναι <servername>/<port>:<path_to_the_database>, για παράδειγμα:

   server1/3050:C:/data/mydatabase.fdb (σημειώστε το "/" αν και είναι διαδρομή Windows)

   server1:C:/data/mydatabase.fdb (προεπιλεγμένη θύρα, διαδρομή Windows)

   localhost:/data/mydatabase.fdb (διακομιστής τοπικού οικοδεσπότη, προεπιλεγμένη θύρα, διαδρομή Linux)

   server1:mydata (προεπιλεγμένη θύρα, καταχωρισμένη βάση δεδομένων)

3. Πατήστε Επόμενο.

4. Δώστε ένα κατάλληλο όνομα χρήστη και κωδικό πρόσβασης που απαιτούνται για τη σύνδεση στο διακομιστή. Δοκιμάστε τη σύνδεση (συνιστάται) και διορθώστε τα προβλήματα, εάν υπάρχουν. Πατήστε στο Επόμενο.

5. Αποφασίστε εάν θέλετε να καταχωρήσετε τη βάση δεδομένων και τι να κάνετε με αυτήν μόλις αποθηκευτεί και πατήστε στο Τέλος. Εισαγάγετε ένα όνομα για το νέο αρχείο του LibreOffice Base.

Μπορείτε να προσθέσετε κάποιες άλλες επιλογές στη διεύθυνση URL της βάσης δεδομένων, όπως το σύνολο χαρακτήρων ή ο ρόλος. Ανατρέξτε στην τεκμηρίωση του Firebird για να μάθετε σχετικά με αυτές τις επιλογές.

Σχετικά θέματα

Τεκμηρίωση Firebird

Παρακαλούμε, υποστηρίξτε μας!