Περιεχόμενα

# Υποσημείωση/Σημείωση τέλους

Εισάγει μια υποσημείωση ή μια σημείωση τέλους στο έγγραφο. Η αγκύρωση για τη σημείωση εισάγεται στην τρέχουσα θέση του δρομέα. Μπορείτε να επιλέξετε μεταξύ αυτόματης αρίθμησης ή ενός προσαρμοσμένου συμβόλου.

Τα παρακάτω εφαρμόζονται και στις υποσημειώσεις και στις σημειώσεις τέλους.

Οι υποσημειώσεις εισάγονται στο τέλος της σελίδας, ενώ οι σημειώσεις τέλους εισάγονται στο τέλος του εγγράφου.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Εισαγωγή - Υποσημείωση και σημείωση τέλους - Εισαγωγή ειδικής υποσημείωσης/σημείωσης τέλους

#### Από το μενού περιβάλλοντος:

Επιλέξτε Υποσημείωση/Σημείωση τέλους (στην εισαγόμενη υποσημείωση/σημείωση τέλους)

#### Από τη διεπαφή με καρτέλες:

Επιλέξτε Αναφορά - Υποσημείωση.

Επιλέξτε Αναφορά - Σημείωση τέλους.

#### Από τις γραμμές εργαλείων:

Άμεση εισαγωγή υποσημείωσης

Άμεση εισαγωγή σημείωσης τέλους

## Αρίθμηση

Επιλέγει τον τύπο αρίθμησης που θέλετε να χρησιμοποιήσετε για τις υποσημειώσεις και τις σημειώσεις τέλους.

### Αυτόματα

Αναθέτει αυτόματα διαδοχικούς αριθμούς στις υποσημειώσεις ή τις σημειώσεις τέλους που εισάγετε. Για να αλλάξετε τις ρυθμίσεις για αυτόματη αρίθμηση, επιλέξτε. Εργαλεία - Ρυθμίσεις υποσημείωσης/σημείωσης τέλους.

### Χαρακτήρας

Επιλέξτε αυτήν την επιλογή για να καθορίσετε χαρακτήρα ή σύμβολο για την τρέχουσα υποσημείωση. Αυτό μπορεί να είναι γράμμα, αριθμός ή ειδικός χαρακτήρας.

### Επιλογή

Εισάγει έναν ειδικό χαρακτήρα ως υποσημείωση, ή άγκυρα σημείωσης τέλους.

## Τύπος

Επιλέγει εάν θα εισαχθεί μια υποσημείωση ή μια σημείωση τέλους. Η αρίθμηση των σημειώσεων τέλους είναι διαφορετική από την αρίθμηση των υποσημειώσεων.

### Υποσημείωση

Εισάγει μια άγκυρα υποσημείωσης, στην τρέχουσα θέση του δρομέα στο έγγραφο και προσθέτει μια υποσημείωση στο τέλος της σελίδας.

### Σημείωση τέλους

Εισάγει μια άγκυρα σημείωσης τέλους στην τρέχουσα θέση του δρομέα στο έγγραφο και προσθέτει μια σημείωση τέλους στο τέλος του εγγράφου.

Σχετικά θέματα

Εισαγωγή και επεξεργασία υποσημειώσεων και σημειώσεων τέλους

Υποσημειώσεις/Σημειώσεις τέλους

Παρακαλούμε, υποστηρίξτε μας!