Περιεχόμενα

# Εισαγωγή αριθμού με αρχικά μηδενικά

Υπάρχουν διάφοροι τρόποι για να εισάγετε ακεραίους που ξεκινούν με μηδενικό:

- Εισάγετε τον αριθμό ως κείμενο. Ο πιο εύκολος τρόπος είναι να εισάγετε τον αριθμό αρχίζοντας με απόστροφο (παραδείγματος χάρη, '0987). Η απόστροφος δεν θα εμφανιστεί στο κελί και ο αριθμός θα μορφοποιηθεί ως κείμενο. Ωστόσο, επειδή είναι σε μορφή κειμένου, δεν θα μπορείτε να κάνετε υπολογισμούς με αυτόν τον αριθμό.

- Μορφοποιήστε ένα κελί με μια μορφή αριθμού όπως \0000. Μπορείτε να εκχωρήσετε αυτή τη μορφή στο πεδίο Κωδικός μορφοποίησης στην καρτέλαΜορφή - Κελιά - Αριθμοί και καθορίζει την εμφάνιση του κελιού ως "πάντα να υπάρχει μπροστά ένα μηδενικό και μετά ο ακέραιος, που να έχει τουλάχιστον τρία ψηφία και να συμπληρώνεται με μηδενικά στα αριστερά αν έχει λιγότερα από τρία ψηφία".

Εάν θέλετε να εφαρμόσετε μια αριθμητική μορφοποίηση σε μια στήλη με αριθμούς που είναι καταχωρημένοι σε μορφή κειμένου (παραδείγματος χάρη, το κείμενο "000123" να γίνει ο αριθμός "123"), κάντε τα παρακάτω:

1. Επιλέξτε τη στήλη στην οποία βρίσκονται τα ψηφία σε μορφή κειμένου. Καθορίστε τη μορφή κελιού σε αυτή τη στήλη ως "Αριθμό".

2. Επιλέξτε Επεξεργασία - Εύρεση & αντικατάσταση

3. Στο πλαίσιο Αναζήτηση, εισάγετε ^[0-9]

4. Στο πλαίσιο Αντικατάσταση, εισάγετε &

5. Σημειώστε Κανονικές εκφράσεις

6. Σημειώστε Μόνο τρέχουσα επιλογή

7. Πατήστε Αντικατάσταση όλων

Σχετικά θέματα

Μορφοποίηση αριθμών ως κείμενο

Μορφοποίηση αριθμών με δεκαδικούς

Παρακαλούμε, υποστηρίξτε μας!